**Pályázati felhívás**

**a Bátaszéki Agrárlogisztikai Központ üzemeltetésére**

**I. A pályázatot kiíró szerv megnevezése, székhelye**

l. A pályázatot kiíró szerv neve: Bátaszék Város Önkormányzatának Képviselő-testülete

 2. A pályázatot kiíró szerv székhelye: 7140 Bátaszék, Szabadság u. 4.

 3. A pályázatot kiíró szerv levelezési címe: 7140 Bátaszék, Szabadság u. 4.

1. A pályázatot kiíró szerv e-mail címe: hivatal@bataszekph.hu
2. A pályázatot kiíró szerv telefonszáma: 06/74-591-918

**II. A pályázat célja, jellege (nyilvános vagy zártkörű)**

# 1. A pályázati felhívás célja és tárgya

a.) Bátaszék Város Önkormányzata a nyertese és kedvezményezettje a Területi Operatív Program (a továbbiakban: TOP) TOP — 1.1.3-15-TL1-2016-00004 számú és Agrárlogisztikai Központ kialakítása Bátaszéken elnevezésű pályázatnak.

Bátaszék Város Önkormányzata a fenti azonosító számú pályázat, valamint annak felhívása (elérhetősége: www.palyazat.gov.hu) alapján agrárlogisztikai központot épít a jogerős építési engedély (1. melléklet) és a kiviteli tervdokumentáció alapján. A létesítmény kiviteli tervdokumentációja elérhető: <http://www.bataszek.hu/top-113-15-tl1-2016-00004___agrarlogisztikai_kozpont_kialakitasa_bataszeken>

b.) Bátaszék Város Önkormányzati Képviselő-testülete az a.) pontban körül írt agrárlogisztikai központot üzemeltetési szerződés útján kívánja hasznosítani. A létesítmény használatba vételi engedéllyel várhatóan 2020. első negyedévében fog rendelkezni.

c.) Az agrárlogisztikai központban elsősorban a termelést követő műveletekhez, kezeléshez kapcsolódó (ún. „post harvest manipuláció” jellegű tevékenységek, pl. tárolás, hűtés, válogatás, osztályozás, mosás, csomagolás, mérés) tevékenység végezhető.

## 2. A pályázati felhívás jellege

Bátaszék Város Önkormányzati Képviselő testülete az önkormányzat vagyonáról és a vagyongazdálkodás részletes szabályairól szóló /2019. (III. 27.) önkormányzati rendeletének felhatalmazása, valamint a /2019. (III. 27.) önkormányzati határozata értelmében nyílt pályázatot tesz közzé jelen felhívás II. 1. a.) pontjában meghatározott ingatlan üzemeltetésére.

1. **A pályázat tárgyaként az értékesítendő, hasznosítandó vagyon, vagyonrész megnevezése**

A pályázat tárgya a felhívás I. 1. a.) pont második bekezdésében meghatározott ingatlan teljes körű üzemeltetése.

1. **Az ajánlatok benyújtásának helye, módja és ideje**

l . Az ajánlatok benyújtásának helye

Bátaszéki Közös Önkormányzati Hivatal

7140 Bátaszék, Szabadság u. 4. 6. számú irodája

## 2. A benyújtás módja

Az ajánlatokat titkosan, zárt borítékban kell benyújtani személyesen, vagy postai úton. A pályázat kiírója felhívja a pályázatot benyújtók figyelmét, hogy a pályázatot csak akkor tekinti határidőn belül benyújtottnak, ha a beadási határidőig meg is érkezik a címzetthez. A határidő lejártát követően beérkezett pályázatokat elkésettség okán a kiíró nem értékeli, azok érvénytelenek. A pályázat, illetve az azzal kapcsolatos postai küldemények elvesztéséből eredő kockázat a pályázót terheli.

# 3. A pályázat benyújtásának határideje

a.) A pályázat beérkezési határideje: 2019. április 15. 13 00 óra.

b.) A pályázatot zárt borítékban az alábbi felirattal ellátva kell leadni:

**„Pályázat a Bátaszéki Agrárlogisztikai Központ üzemeltetésére”**

magyar nyelven, 1 darab eredeti példányban kell benyújtani személyesen, szabályszerű meghatalmazással rendelkező meghatalmazott útján vagy postai úton az alábbi címre: Bátaszki Közös Önkormányzati Hivatal 7140 Bátaszék, Szabadság u. 4. (6. számú iroda)

1. **Az ajánlati kötöttség minimális időtartama**

Az ajánlati kötöttség a pályázat benyújtásának határidejét követő naptól számított 120 nap.

Az ajánlati kötöttség megszűnik:

* szerződéskötéssel;
* a pályázat visszavonásával;
* pályázat eredménytelenné nyilvánításával.
1. **A pályázatra vonatkozó kérdések feltevésének, az esetleges további információszerzés helye és ideje**

Kiíró felhívja a pályázók figyelmét, hogy amennyiben a pályázó számára a pályázati  kiírás, vagy annak részei nem egyértelműek, vagy ellentmondó meghatározások szerepelnek benne, a Pályázó ezen kérdését az ajánlattételi határidőt megelőző 5. napig (2019. 04. 10. 12.00 óráig) teheti meg az alábbi e-mail címen: muszak@bataszekph.hu

A kiíró a kérdést és az arra adott válaszokat a honlapján közzéteszi 2019. 04. 12.-én 16 óráig

1. **Részletes pályázati kiírás, vagy információs dokumentáció rendelkezésre bocsátása esetén megtekintésének, átvételének helye, módja, ideje és költsége**

A pályázatot közzé kell tenni a www.bataszek.hu oldalon, valamint a Bátaszéki Közös Önkormányzati Hivatal (továbbiakban: hivatal) hirdetőtábláján. Jelen felhívás a teljes dokumentációt tartalmazza, melyet kiíró a közzététel útján küld meg pályázók részére ellenérték megfizetése nélkül.

1. **A pályázat visszavonása, eredménytelenné nyilvánítása**



* 1. kiíró fenntartja magának azt a jogot, hogy a pályázat során ajánlatot tett egyik ajánlattevővel se kössön szerződést, és ily módon a pályázatot - akár indokolás nélkül is eredménytelennek minősítse, vagy azt az ajánlatok benyújtására megjelölt időpontig visszavonja.

A pályázati eljárás folyamán a kiíró a pályázati feltételeket nem változtathatja meg, kivéve a pályázatok benyújtásának határidejét megfelelő indokkal egy alkalommal legfeljebb 10 nappal meghosszabbítja.

1. **A vagyontárgy jellege szerint szükséges további információk**



* 1. kiíró kijelenti, hogy a pályázati felhívás II. l . a.) pontjában meghatározott ingatlan megvalósítása TOP — 1.1.3-15-TLl-2016-00004 azonosító számú pályázat keretében történik. Jelen felhívás 3. melléklete a támogatási szerződés. Pályázónak a pályázatban kötelezettséget kell vállalnia arra, hogy:
		1. a TOP 1.1.3-15-TL1-2016-00004 kódszámú pályázat pályázati felhívását (elérhető: www.palyazat.gov.hu) és annak útmutatóit megismerte és azok betartását az üzemeltetés során vállalja és magára nézve kötelezőnek ismeri el; (nyilatkozat szükséges)
		2. pályázónak kötelezettséget kell vállalnia, hogy a 2014-2020 programozási időszakban az egyes európai uniós alapokból származó támogatások felhasználásának rendjéről szóló 272/2014. (XI.5.) Korm. rendelt (továbbiakban: Korm. rendelet) vonatkozó rendelkezéseit megismerte és azt magára nézve kötelezőnek ismeri el (nyilatkozat szükséges)
		3. pályázónak kötelezettséget kell vállalnia, hogy a jelen felhívás 4. mellékletét képező, az Agrárlogisztikai Központ helyszínéül szolgáló 61/21 hrsz.-ú ingatlanra vonatkozó bérleti szerződést a Kiíróval megköti (nyilatkozat szükséges).
1. **A pályázat tárgyára vonatkozó terhek, korlátozások, az esetleges elővásárlási jog, illetve az ennek gyakorlásával kapcsolatos feltételek**

A pályázat tárgyát képező ingatlant terheli a IX. pontban meghatározott pályázati kötöttség.

Kiíró az elővásárlási jogot biztosítja a pályázati felhívásban és a megállapodásban.

**XI. A pályázatok bontása, az elbírálás szempontjai, felvilágosítás, hiánypótlás kérés**

1. A pályázatok bontásának ideje: 2019. április 15. 14 óra

2. A pályázatok bontásának helye: Bátaszéki Közös Önkormányzati Hivatal 7140 Bátaszék, Szabadság u. 4. Milleniumi terem

3. A pályázatok értékelését a hivatal polgármester által kijelölt ügyintézői végzik. Az értékelés során megállapítják, hogy a pályázó és pályázata a kiírási feltételeknek megfelel-e.

4. A Kiíró az ajánlatok felbontása után felvilágosítást és hiánypótlást kérhet a pályázótól annak érdekében, hogy a pályázatok értékelése, illetve összehasonlítása jobban elvégezhető legyen.

5. A Kiíró kizárja — jegyzőkönyvbe foglaltan az indok megjelölése mellett — Pályázót, ha:

* + - 1. az általa ajánlott üzemeltetési díj nem éri el nettó 12.200.000,- Ft/év összeget;
			2. az általa ajánlott üzemeltetési időtartam nem éri el a 6 évet;
			3. akinek a pályázata a szükséges igazolásokat és nyilatkozatokat hiánypótlási felhívás kibocsátása után sem tartalmazza.

6. A pályázati felhívásban meghatározott követelményeknek megfelelő pályázók közül az a nyertes pályázó, aki az alábbi bírálati szempontok és pontszámítási szabályok figyelembe vételével a legmagasabb pontszámot éri el:

|  |  |
| --- | --- |
| Bírálati szempont | Súly szám |
| 1. | Üzemeltetési díj nettó összege |  80 |
| 2. | Üzemeltetési időtartam(legalább 6 év, legfeljebb 15 év) |  10 |
| 3. | Agrártermék feldolgozásában szerzett kizárólag felsőfokú végzettséggel rendelkező, 36 hónapot meghaladó tapasztalat felett | 10 |

Pontszámítási szabályok: Az l. bírálati szempont szerint 80 pontot kap az, aki a legmagasabb üzemeltetési díjat ajánlja meg, míg a többi pályázó nettó árát a legmagasabb nettó árhoz arányosítja a kiíró.

A 2. bírálati szempont szerint 10 pontot kap az a pályázó, aki a leghosszabb időt ajánlat meg üzemeltetési időnek, míg a többi pályázó megajánlását ehhez arányosítja a kiíró.

A 3. bírálati szempont szerint 10 pontot kap az a pályázó, aki a 36 hónapot meghaladó legtöbb többlettapasztalattal rendelkezik, melyet pályázó szakmai önéletrajzzal, valamint diploma másolattal igazol, míg a többi pályázó megajánlását ehhez arányosítja a kiíró. A 36 hónap alatti, vagy 36 hónap tapasztalattal nem rendelkező pályázó nem részesül pontszámban. Ezen bírálati szempont esetében a pályázó foglalkoztatási vagy tulajdonosi jogviszonyban álló szakembert ajánlhat meg, melyet pályázó a munkaszerződéssel, vagy/és cégkivonattal igazol.

**XII. Az eredményhirdetés módja, helye és várható ideje**

A pályázatok felbontásától számított 10 munkanapon belül kerül sor a pályázatok értékelésére, mely időtartamba nem számít bele a felvilágosítás és hiánypótlás időtartama. A döntéshozó képviselő- testület a pályázatokat az értékeléstől számított 60 napon belül bírálja el. A Kiíró a végső döntésről a pályázókat levélben értesíti. Eredményhirdetésnek minősül a pályázat eredménytelenné nyilvánítása is.

A döntéshozó képviselő-testület képviseletében eljáró polgármester a jelen pályázati felhívás 2. mellékletét képező megállapodást, valamint 4. mellékletét képező bérleti szerződést a döntést követő 10 munkanapon belül írja alá.

**XIII. A pályázati biztosíték nyújtására vonatkozó előírások, nyilatkozatok, igazolások**

 l. Kiíró a pályázati biztosíték adásától eltekint.

2. Az ajánlathoz csatolandó nyilatkozatok[[1]](#footnote-1) és igazolások, mellékletek:

1. nyilatkozat a pályázati feltételek elfogadásáról;
2. nyilatkozat a vállalt kötelezettségekre;
3. nyilatkozat az ajánlati kötöttségről;
4. nyilatkozat arról, hogy a nemzeti vagyonról szóló 2011. évi CXCVI. törvény alapján átlátható szervezetnek minősül; (mellékelt sablon alapján)
5. nyilatkozat arról, hogy a TOP — 1.1.3-15-TL1-2016-00004 azonosító számú pályázatot, annak felhívását, útmutatóit és az ezzel kapcsolatos jogszabályokat és rendelkezéseket megismerte és azt magára nézve kötelezőnek ismeri el;
6. igazolás köztartozásmentességről;
7. 30 napnál nem régebbi cégkivonat;
8. nyilatkozat arra vonatkozóan, hogy a pályázó nem áll az állami vagyonról szóló 2007. évi CVI. törvény 25. § (l) bekezdésében meghatározott kizáró okok hatálya alatt;
9. nyilatkozat arra vonatkozóan, hogy a pályázó nem áll a közbeszerzésekről szóló 2015. évi CXLIII. törvény 62- 63. § -ban felsorolt kizáró okok hatálya alatt;
10. nyilatkozat arról, hogy pályázó a tevékenységi körére vonatkozó felelősségbiztosítással minimum 40 millió Ft összeg erejéig rendelkezik vagy a jelen pályázati eljárás eredményeként megkötött szerződés aláírásától számított 30 napon belül rendelkezni fog;
11. ajánlat (felolvasó lapon, 5.sz. melléklet).

Bátaszék, 2019. március

Mellékletek:

1.sz melléklet jogerős építési engedély

2.sz melléklet megállapodás

3.sz melléklet támogatási szerződés

4.sz melléklet bérleti szerződés

5.sz. melléklet felolvasólap

1. a nyilatkozatokat eredetiben, cégszerű aláírással ellátva kell beadni [↑](#footnote-ref-1)